From: hancu@crim.ca (Marius Hancu)
Newsgroups: soc.culture.romanian
Subject: Message from Prof. Bodea
Date: 15 Dec 92 14:41:41 GMT
Organization: Centre de Recherche Informatique de Montreal

From hancu Tue Dec 15 09:42:40 1992
Date: Tue, 15 Dec 92 09:39:13 EST
From: hancu
To: romanians@sep.stanford.edu
Subject: Message from Prof. Bodea

I have eliminated the most technical parts. Marius Hancu.
===============
Return-Path: <microsys.0@pi-bucuresti.th-darmstadt.de>
From: microsys.0@pi-bucuresti.th-darmstadt.de
Date:    Mon Dec 14 21:48:44 MET 1992
To: hancu@crim.ca

Good News 
 
++++++++++++++++++++ START OF A VERY LONG MESSAGE +++++++++++++++++++++++
 
Draga Marius,
 
I
Donatii si donatori
 
Ca sa ne distram: O prima chestiune de principiu este statuarea clara a
clasei careia ii apartin donatorii: toti donatorii au grupa 0.I.
Se pare ca noi avem grupa AB.IV...
 
Pina in acest moment, in afara de pachetul de la tine, am primit
urmatoarele (in ordine cronologica):
 
- 2 dischete de 3.5" (HD) continind sursele programului Spice3e2 si manualul
     de utilizare al programului de la Viorica SIMION 
- 20 de dischete 3.5" (HD) de la Standford;
     Desi pe pachet nu este mentionat expeditorul am dedus din mesajele
     pe care ni le-ai redirectat ca este un cadou de la Judith BODO.
     Am primit pachetul prin bunavointa M.NEMES;
- 20 de dischete 3.5" (HD) si 24 de dischete de 5.25 (DD)
     de la Radu COTET (Namur);
- 40 de dischete 3.5" (HD) de la Ted LUNGU (via Air Mail).
 
 
II
 
>Ati pus baietii in miscare cu organizarea cluburilor Unix/linux? Contati...
 
>VREAU SA STIU CE FACETI IN MATERIE DE PROPAGARE (REZULTATE, NU INTENTII)...
 
Problema are mai multe aspecte:
- masinile 386/486 sint departe de a fi foarte raspindite in Romania!
  Cred ca in facultate sint cel mult 20 de 386/486 din care 12 sint servere
  pentru retelele Novell. Dintre studentii facultatii doar vreo  20 au 386.
  Masina cea mai raspindita este 286.
- legea Copyright-ului practic nu actioneaza si de aceea programele DOS
  circula liber prin piratare (ca sa fie clara chestiunea). Abundenta lor
  (poti gasi practic orice in variante nu mai vechi de trei luni!)
  face ca toata lumea sa intrebe "Ce programe pot rula sub Linux?".
  Accesul la sursele programelor din public domain este practic imposibil
  din Romania unde, deocamdata, nu exista o retea de calculatoare conectata
  cu exteriorul.
  In ceea ce ne priveste, speram sa porneasca reteaua Politehnicii si sa
  ajungem astfel la bogatia de programe ale diverselor universitati din lume.
  In acest moment sint pozate cablurile Ethernet (si nici ele in totalitate).
  Mai trebuie instalat nodul principal al retelei (un mainframe).
  Pina la conectarea facultatii noastre mai trebuie instalat si un tronson
{_  subteran de cablu optic...
- am dat semnale pentru raspindirea Linux-ului in toate directiile. Pina in
  acest moment situatia este urmatoarea: 
       - in facultate:
            - prof. Eugen BORCOCI si asist. Octavian CATRINA (Tavi) de la
              Catedra de Comunicatii. Ei au o masina pe care vor sa instaleze
              Linux si o vor face in vacanta de Craciun. Deocamdata au inceput
              sa studieze cartea "Unix Programming Environment" pe care ne-ai
              trimis-o. O sa-si faca o copie personala.
            - asist. Victor DOGARU de la Catedra de Electronica Aplicata.
              Nu are inca o masina pe care sa instaleze Linux, dar incearca
              sa gaseasca una.
            - Baietii MANOLESCU, cu care te afli in corespondenta, si care au
              imprumutat cartea de EMACS. Ei au stiut de Linux de la inceput.
              In momentul de fata ei nu au, inca, un 386 ca sa poata instala
              Linux, dar asteapta sa primeasca unul.
            - in rest contacte, interes de principiu si nimic concret.
       - de la alte facultati:
            - stim ca ai transferat informatia despre Linux catre toti
              userii de pe mailer, inclusiv "lost+found" si "tex". De la
              astia doi nu asteptam nici un raspuns. De la ceilalti nu avem
              nici un semnal (poate s-au directionat spre Irina).
              Dupa cum ai vazut pe mailer exista si user-ul "basarabia"
              al academiei de stiinte din Chisinau (Republica Moldova).
              Profit de prilej pentru a reitera intrebarea privind
              distributia Linux-ului catre cei din Basarabia.
            - prin contact personal am transferat informatia despre Linux
              prof. Miron COSTIN de la Fac. de Electronica de la Cluj, 
              prof. Mircea CIUGUDEAN de la Fac. de Electronica de la Timisoara,
              prof. Laurentiu TURIC de la Fac. de Electronica de la Iasi
              (prin amabilitatea prof. GORAS de la acceasi fac.). De la ei
              nu ma primit nici un semnal de raspuns pina in acest moment.
            - informatia despre disponibilitatea Linux am transferat-o personal
              si prof. TIGAN de la Fac. de Medicina de la Cluj, profitind de
              intilnirea cu el cind am preluat dischetele donate de Radu
              COTET.
            - prof. Gheorghe TOACSE de la Univ. Brasov, care a trimis un
              reprezentant care a discutat pe larg cu Claus. A fost interesat
              de Linux dar parea foarte interesat si de BSD. Nu a venit
              pregatit sa ia Linux dar a ramas sa ne caute din nou pentru asta.
              Si la ei este aceeasi situatie privind lipsa masinilor 386/486.
       - din afara invatamintului:
            - Calin ANDRIAN de la Labtam S.R.L. (Societate cu Raspundere
              Limitata = Ltd.) (telefon +40-1-6653504, fax +40-1-3128710)
              care este mai putin interesat de Linux (are SUN-INTERACTIVE
              Unix, pe care il si distribuie) si mai mult de programe de]
              aplicatii pe care este dispus sa le puna "free" la dispozitia
              clientilor sai (de exemplu a primit de la noi Telnet-ul free
              pentru PC si l-a dat free unor clienti).
            - ing. Sorin SURDU-BOB de la Simultec S.A. (Societate pe
              Actiuni) (c.c. Jean Adrian IACOB, Scientific Secretary,
              Simulation and Training Systems, Bucharest - Platforma Magurele
              C.P. 24, Telefon +40-1-7896955, +40-1-7803725, Telex 11460,
              Fax +40-1-3122465). Sorin SURDU este fostul nostru student
              (promotie 1992) iar Simultec (un mediu extrem de competitiv)
              se ocupa de simulatoare de zbor, achizitii de date
              in conditii severe, etc. Ei au statii grafice Unix si
              calculatoare 386/486. Sorin SURDU a instalat Linux 0.96;
              presiunea sfirsitului de an (faza de contract) l-a obligat la
              de-Linux-ing pina in ianuarie.
 
 
>Sper sa-i ajutati pe cei de  la Cluj. Pina acum, trebuiau sa va...
 
Facilitatea de email este gratuita pentru toata lumea dar pentru cei 
din provincie este mai dificil pentru ca trebuie sa treaca prin reteaua
telefonica interurbana (in cazul ca au modem si bani, altfel...)

 
Intr-un mesaj de la Ted LUNGU apare o intrebare privind posibilitatile
noastre de a citi casete (Streamer Tapes).
 
Raspunsul este urmatorul:
- Avem acces la o masina pe care putem citi casete Unix de pina la 150M.
- Dispunem de un streamer Qtronix de 60M care are drivere pentru Unix SCO.
  Nu am incercat sa-l utilizam cu Linux si nici nu stim daca se poate.
  Daca stii ceva in legatura cu acest subiect nu ezita sa ne spui.
  (sa stii ca tot ce s-a facut, se face si se va face in paralel cu
  24 de ore didactice pe saptamina + proiecte de diploma + cursuri si
  laboratoare noi + (at last but not least) scriere de email)
 
III
Vreau sa iti prezint un alt co-echipier: Calin ANDRIAN (Calin).
A terminat facultatea in 1988 si a facut proiectul de diploma cu mine.
Impreuna cu Claus a portat SPICE2G7 (FORTRAN) pe platforma DOS, a scris
biblioteca grafica pentru FORTRAN si a scris programul de vizualizare
grafica pentru rezultatele rularilor SPICE.
 
IV
Situatia actuala privind Linux si X
 
IV.a.
Calin a avut amabilitatea sa ne imprumute o placa VGA cu chipset ET3000 si
512k VideoRAM. Cu ajutorul acestei placi am reusit sa amorsam un X
corespunzator cu o rezolutie de 752x500, limitata de posibilitatile de
sincronizare ale monitorului (am ajuns cu impulsul de sincro-linii la
numai 2us!). In plus avem un ecran virtual de 800x600. Incercarea de a
impinge dimensiunile ecranului virtual la limitele permise de dimensiunea
RAM-ului Video s-au lovit de o limitare neasteptata: imaginea pe monitor
este sincronizata insa pozitia impulsului de sincronizare este incorecta
astfel incit impresia este de imagine nesincronizata (atentie deci cind
ne apropiem de limitele memoriei video: se pare ca chipsetul foloseste
o parte din memoria Video pentru scopuri interne (registre?). Sintem
surprinsi ca nu se pot utiliza TOTI cei 512k! Nu stim care este exact limita).
 
Odata obtinut un X corect am incercat fisierul de configurare pentru twm
pe care ni la-i trimis. Din el si din vechiul nostru fisier de configurare
am construit unul al nostru care ne satisface pentru moment.
 
Am incercat si Window Managerul olvwm, dar acesta nu functioneaza:
sistemul da mesajul: "Segmentation Error (Core Dumped)" asa ca tentativele
se termina cu "rm core <enter>".
 
Atita despre X.
 
IV.b.
Spice3e2
 
Am receptionat (de la Viorica SIMION) cele doua dischete si scrisoarea 
luni 23 noiembrie 1992 (record al postei: a facut 4 zile!)
ora 10am. Am inceput imediat "sapatura" asupra a ceea ce am primit.
Transferul arhivelor din DOS in Linux si dezarhivarea lor s-au facut fara
nici o problema.


 
IV.h.
Joi 10 decembrie doamna MANOLESCU si Claus au incercat pentru prima data
o analiza pole/zero din SPICE3E2 sub Linux!
 
Cam atit din punct de vedere tehnic (cel putin deocamdata).
 
 
V
Apelurile tale repetate in privinta transparentei actiunii Linux le-am
receptionat. Asa cum ne cunosti poti sa fii sigur ca nu stam pe Linux
"ca closca pe oua". Dar, deoarece asa cum stii "facerea de bine ...", noi
lansam mesaje despre disponibilitatea Linux si informatii despre el si apoi
asteptam sa fim contactati de cei interesati.
 
Algoritmul nostru pentru informare si distribuire Linux este invariabil
urmatorul:
     - anuntam ca:
         - fostul nostru coleg Marius HANCU a declansat o actiune
           de suport a penetrarii sistemului de operare Unix in Romania, bazata
           pe varianta Linux care este free; 
         - dispunem la ora actuala de variantele 0.96 si 0.97 ale Linux-ului,
           ce includ sistemul X, compilatoarele si bibliotecile C,
           editoare, etc., manualele lor de utilizare si o serie de copii
           dupa carti din domeniu;
         - le punem la dispozitie tot materialul pentru copiere, noi
           asigurindu-le copierea dischetelor. Furnizarea dischetelor si
           multiplicarea materialelor scrise cazind in sarcina celui interesat
           (noi nu dispunem de o masina de copiat);
     - invitam persoanele care isi manifesta interesul la o demonstratie, cu
       comentarii de detaliu bazate pe experienta acumulata;
     - informam despre cursul viitor al actiunii: variante noi de Linux/BSD,
       suport X pe placi VGA Trident (extrem de raspindite in Romania),
       programe de aplicatii sub Linux, alte compilatoare, etc.
     - anuntam despre formarea, in strainatate, a unui grup de oameni care
       spijina actiunea Linux/BSD, contribuind financiar si prin munca lor.
       In acest sens asteptam sa primim un numar de 4 carti de baza pentru
       initierea in domeniu;
     - mentionam clar ca noi (M.BODEA, C.DAN, S.A.SPANOCHE) actionam strict 
       ca administratori perfect transparenti ai unui bun public. Noi nu ne
       asumam nici un drept de proprietate asupra a ceea ce primim. 
 
Avem rugamintea sa ne comunici imediat daca primesti semnale de lipsa de
transparenta pentru a putea clarifica situatia.
 
VI
Draga Marius,
 
Este simbata seara 9:30pm, scriem la acest email de la ora 3pm.
Sansele de a-ti mai scrie, atit de pe larg, sint relativ mici asa ca ne
permitem sa exploatam aceasta oportunitate ca sa iti dorim un Craciun
fericit, un an nou cu deplina multumire si bucurie!
 
Dintr-o gaura neagra care a inceput sa capete usoare tente de roz iti
trimitem multumirile noastre, din toata inima, pentru tot ceea ce faci,
pentru cei de fata si urmatori, scotindu-ne la lumina si facind ca lumea
sa auda si despre noi.
 
LA MULTI ANI FERICITI!
 
Cu drag,
 
                      Mircea
                      Claus
                      Sorin
 
+++++++++++++++++++ END OF THE MESSAGE (UUUF!)++++++++++++++++++++++
 
PS1: Te rog sa scuzi intirzierea raspunsului datorata in parte si faptului
     ca de o saptamina zac bolnav acasa. Ne aflam in aceeasi intirziere
     si fata de donatori, pe care intentionam sa-i emailam tot astazi.
     Dar, dupa cum zicea un personaj celebru, "Tomorrow is another day",
     asa ca scriem emailul miine. Daca avem noroc iese din "mailbox.out"
     luni. Daca nu, nu.
 
PS2: rm core <enter>
 
                      Aceeasi neschimbati in bine
 
 






-- 
Marius Hancu, Parallel Architectures Group 
Centre de Recherche Informatique de Montreal (CRIM)
3744, Jean-Brillant, Bureau 500, Montreal, Quebec H3T 1P1, Canada 
phone: (514) 340-5907, fax: 514-340-5777, email: hancu@crim.ca
Newsgroups: soc.culture.romanian